PROJEKTS

LATVIJAS REPUBLIKAS MINISTRU KABINETS

2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2006.gada 25.jūlija noteikumos Nr.611 „Dzemdību palīdzības nodrošināšanas kārtība”**

Izdoti saskaņā ar

Seksuālās un reproduktīvās

veselības likuma 9.panta trešo daļu

Izdarīt Ministru kabineta 2006.gada 25.jūlija noteikumos Nr.611 „Dzemdību palīdzības nodrošināšanas kārtība” (Latvijas Vēstnesis, 2006, 118.nr.; 2007, 181.nr.; 2012, 134.nr.; 2013, 17., 122.nr.) šādus grozījumus:

1. Papildināt 14.2.apakšpunktu aiz vārda „nodaļā” ar vārdiem „un valsts sabiedrības ar ierobežotu atbildību „Bērnu klīniskā universitātes slimnīca” Medicīniskās ģenētikas klīnikā.”;

2. izteikt 1.pielikuma tabulas 1.punkta trešās ailes 2.punktu šādā redakcijā:

„2) ģimenes, dzīves, reproduktīvo anamnēzi, informāciju par hronisku slimību esamību, ārstniecisku diētu un medikamentu lietošanu (ja pirms grūtniecības iestāšanās sievietei ārstēts sifiliss, nepieciešams dermatovenerologa atzinums par preventīvās terapijas nepieciešamību.

Ja ģimenes anamnēzē iedzimtas anomālijas vai ģenētiskas (pārmantotas) saslimšanas vai potenciāla teratogēna ietekme, nepieciešama ārsta ģenētiķa konsultācija);”;

3. papildināt 1.pielikuma tabulas 1.punkta sesto aili ar 8.punktu šādā redakcijā:

„8. Pirms diagnostiski invazīvā izmeklējuma ģenētiskā riska grupas grūtnieces25 nosūta pie ārsta ģenētiķa uz konsultāciju invazīvā izmeklējuma veida, apjoma un parauga izmeklēšanas nozīmēšanai.”;

4. papildināt 1.pielikuma tabulas 2.punkta piektās ailes 2.punktu aiz abreviatūras „α FP12,” ar vārdu „brīvais”;

5. aizstāt 1.pielikuma tabulas 2.punkta piektās ailes 2.punktā vārdus „brīvais β” ar vārdu „kopējais”;

6. aizstāt 1.pielikuma tabulas 2.punkta sestās ailes 2.punktā vārdus „(amniocītu kultūra, FISH, PĶR)” ar vārdiem „(kariotips un/vai aneploīdiju ekspresdiagnostika)”;

7. papildināt 1.pielikuma tabulas 2.punkta sesto aili ar 3.punktu šādā redakcijā:

„3. Pirms diagnostiski invazīvā izmeklējuma ģenētiskā riska grupas grūtnieces25 nosūta pie ārsta ģenētiķa uz konsultāciju invazīvā izmeklējuma veida, apjoma un parauga izmeklēšanas nozīmēšanai.”;

8. papildināt 1.pielikuma tabulā izmantotos saīsinājumus ar 25.punktu šādā redakcijā:

„25. Ģenētiskā riska grupas grūtnieces - grūtnieces, kurām anamnēzē ir ģenētiska slimība, potenciāla teratogēnu ietekme, ģimenē ģenētiska slimība vai ultrasonogrāfiskajā izmeklējumā konstatētas augļa struktūras anomālijas.”

Ministru prezidents V.Dombrovskis

Veselības ministre I.Circene

09.12.2013. 10:02

299

I.Arzova,

tālr. 67876165

inese.arzova@vm.gov.lv